Reglulega hafa komið upp hópar villtra katta víða um land . Einstaklingar innan þessara hópa tímgast bæði innbyrðis og við heimilisketti . Hér er ekki um eiginlega villiketti ( Felis silvestris silvestris ) að ræða , eins og dýrafræðin skilgreinir þá , heldur einfaldlega ketti sem komnir eru af heimilisköttum ( Felis silvestris catus ) . Réttara er að tala um hópa villtra katta Íslandi frekar en stofna . Hið líffræðilega hugtak stofn nær ekki til þessara dýra þar sem stofn þarf meðal annars að vera því sem næst æxlunarlega aðskilinn frá öðrum stofnum eða hópum viðkomandi tegundar . Hinn eiginlega villiköttur nefnist Felis silvestris silvestris . Villikettir hér á landi eru komnir af heimilisköttum og geta myndað hópa en ekki sérstakan stofn . Smelltu á myndina til að sjá stærra eintak af henni . Hópar villkatta á Íslandi eru ekki landfræðilega aðskildir frá heimilisköttum eða öðrum hópum katta . Kettir hér á landi , hvort sem þeir eru villtir eða ekki , mynda þess vegna einn stofn . Blöndun á milli villikatta og heimiliskatta er nokkur , auk þess sem einhverjir heimiliskettir „ ganga í raðir “ villikatta árlega . Til að gera málið enn flóknara þá eru mörk á milli villikatta og heimiliskatta oft mjög óljós . Nokkur munur er engu að síður á villiköttum og heimilsköttum . Villikettirnir eru tortryggnir gagnvart manninum og geta verið miklu grimmari en kettir sem hafa lifað allt sitt líf í þægindum inni á heimilum . Villiköttum er oftast haldið niðri af opinberum aðilum þar sem þeim fylgir mikið ónæði og einnig nokkur smithætta . Þeir geta borið ýmsa sjúkdóma bæði í heimilisketti og menn . Bit eftir villikött getur hæglega valdið stífkrampa í mönnum . Þess má geta að frétt birtist af heimsókn villikattar í stigagang blokkar í Hafnarfirði og er ljóst að slíkar heimsóknir eru ekkert tilhlökkunarefni . Svo segir í frétt af vefmiðlinum Vísi.is : „ Íbúar í blokk í Hafnarfirði fengu óvænta heimsókn í gær þegar villiköttur hreiðraði um sig á efsta stigagangi blokkarinnar . Kötturinn vældi og hvæsti á íbúana sem lentu á vegg þegar þeir hringdu eftir hjálp . ” Tilkynningar um ónæði af völdum villikatta hafa komið víða af landinu , svo sem frá Ísafirði , öllum bæjarfélögum höfuðborgarsvæðisins , Suðurnesjum og Vestmannaeyjum . Heimildir og mynd : Kattafárið komið til Hafnarfjarðar : Villiköttur meig í stigagangi . Vísir.is . Kattafár á Kársnesi : Ófrísk kona bitin og klóruð . Vísir.is .